
Komunikaĵoj de la Prezidanto 


Pri Ĉi Tiu Numero 


La emfazo de Ĉi tiu numero estas 
regiona. Aperas raportoj el kaj pri 
diversaj mondpartoj. Plejparte ili 
indikas la socian ligitecon de religio. 

u vi jes aŭ ne konsentos la vidpunk- 
tojn esprimitajn, mi esperas ke vi ja 
konsentas, ke estas absurdaĵo diskuti 
religion kaj ateismon izole, senkonsi- 
dere de sociaj kaj politikaj kuntek- 
stoj. 

Ni faras gravan paŝon komen- 
cante amikan filozofian-religian dia- 
logon kun afrikanaj Esperantistoj. 
En la saman rubrikon ni metas arti- 
kolon pri nova humanista organizo de 
usonaj negroj. La nova termino 
uzata de eminentuloj estas "afrikanaj 
usonanoj,” kiu anstataŭas antaŭajn 
terminojn ”nigrulojn,” ”negrojn,” 
ktp.; do ni Ĉi tie konsideros negrajn 
usonanojn kiel afrikan popolon. 

Ĉiuj scias pri la mondskuaj £an- 
ĝoj kiuj okazas en orienta Eŭropo. 
Kune kun sociaj, politikaj, kaj eko- 
nomiaj ŝanĝoj, okazas religiaj ŝanĝoj 
kiuj plej ofte ne estas pozitivaj kaj 
kiuj indikas ideologian kaj socian 
regresemon. Ni bezonas pluajn kaj 
pli detalajn raportojn de orienteŭro- 
paj Esperantistoj mem; dumtempe ni 
okcidentanoj provizos niajn proprajn 
analizojn. Mi scias kun certeco, ke 
nek la okcidenta nek la orienteŭropa 
gazetaro publikigas ĉiujn gravajn fak- 
tojn kaj vidpunktojn pri tio, kio oka- 
zas en orienta Eŭropo. Tial mi 
menciis la sovetian intelektulon Boris 
Kagarlitsky [kagarlitskij], kies vid- 
punkton kaj la usona kaj la sovetia 
hegemoniuloj volas silentigi. 

La historio kaj problemaro de la 
du socisistemoj, inkluzive de la rila- 
toj inter religio kaj politiko, ne estas 

tute kongruaj, kiel evidentiĝas per la 
artikoloj el la du Germanioj. Mi 
esperas, ke ni lernos unu de la alia 
kaj atingos maturan tutmondan per- 
spektivon. 

Mi volas nun diri ĝenerale, ke 
malgraŭ nia kvanta kaj kvalita li- 
migiteco pro nesufiĉaj financoj kaj 
kontribuantoj, ni fieru pri la enhavo 
de nia revuo. Mi aŭdacus diri, ke 
lau la diverslandaneco de niaj aŭtoroj 
kaj raportoj kaj laŭ la diverseco de 
niaj temoj kaj vidpunktoj, ni havas la 
plej internaciecan ateisman revuon 
en la mondo. La kvalito de ATE- 
ISMO finfine dependas de viaj kon- 
tribuafoj, do ekverku, kaj verku pri- 
pense kaj serioze. Ni ne ricevas 
reagojn al la enhavo de ATEISMO 
dum longa tempo, do verku tiatemajn 
leterojn. Male ol pluraj aliaj fakaj 
esperantistaj entreprenoj, ni estas se- 
riozaj pri la kvalito, nivelo, kaj utilo 
de tio, kion ni faras. Ne temas pri 
ia hobieca, memgratula ekzerco nur 
por aperigi ion en Esperanto, kaj ne 
temas pri utopia revado; ni celas 
ekspluati la tujan, aktualan potencia- 
lon de Esperanto kiel internacian 
komunikilon de seriozaj ideoj. Ni 
esperas, ke vi dividas nian celon. 


Demisio de Estraranoj Massen 
kaj Peto por Volontuloj 


Pro personaj kialoj Ges-roj John 
kaj Minerva Massen devas demisii 
(vidu pagon 20). Ili daŭros helpi en 
organizaj aferoj dum ioma tempo. 
Mi estas la sola restanta estrarano, 
kaj mi estonte devas sole produkti kaj 
eldoni Ĉi tiun revuon. Tri personoj 
ne efike povis fari Ĉion en ATEO; 
unu homo povas nek fari ĉion nek 
certigi la futuran viveblecon de 

ATEO. Pli ol laŭ nome plenigi pos- 
tenojn de vic-prezidanto, sekretario, 
kaj kasisto, ni bezonas volontulojn- 
estraranojn kiuj helpos pri la konkre- 
ta laboro de produktado kaj dissen- 
dado de ATEISMO kaj kiuj prizorgos 
iom da organiza kaj koresponda labo- 
ro. Kun kunlaborantaro kaj pli 
granda financa bazo, ATEO ne nur 
povos daŭre funkcii, sed ni povos 
ampleksigi nian agadon, inkluzive de 
ekstera agado, ekz. membriĝo en la 
Internacia Humanista kaj Etikista 
Unio. Niaj fervoraj membroj Rol- 
and Schnell kaj Martin Lavalee jam 
verkis artikolojn pri ATEO en naci- 
lingvaj revuoj. 

Oni diskutos Ĉi tiujn kaj ceterajn 
organizajn aferojn dum nia afer- 
kunsido ĉe la Universala Kongreso 
en Kubo. Kiel eble plej baldaŭ, 
bonvolu skribi al mi se vi volas 
proponi vin aŭ alian kiel estraranon 
aŭ helpanton. 


Produktado kaj Dissendado 
de la Revuo 


Por ŝpari kostojn, dum longa 
tempo ni serĉis esperantistan kunel- 
doniston en Eŭropo kiu povus presi 
kopiojn de ATEISMO kaj dissendi 
ilin al eŭropanoj. Ni pensas aparte 
pri la nepagipovaj landoj de orienta 
Eŭropo, kiuj kostas al ni multon sed 
pagas neniom. Orienteŭropa agento 
povus presi, dissendi, kaj agi kiel 
peranto de abonoj. Ni trovis presis- 
ton en Litovio kiu volontis ankaŭ esti 
peranto por Sovetunio, sed ni perdis 
kontakton kun li, eble pro lastatem- 
paj eventoj. 

Ni ankoraŭ celas geografie 
distribui la multobligadon kaj dissen- 
dadon de ATEISMO. Se vi povas 
tiel kontribui, pri presado, multobli- 
gado, kaj/aŭ dissendado (t.e. servu 


kiel unu centra punkto), bonvolu 
kontakti min laŭeble baldaŭ. 

Krom la menciitaj deziratafoj, 
estus utile se iu(j) helpus redakti 
manuskriptojn. Plej helpus volon- 
tulo kiu havas mikrokomputoron, 
specife IBM-kongruan. Mia ekipa- 
fo ne estas tiom altnivela kiel tio de . 
Ges-roj Massen, kaj plue mi ne volas 
resti la eldonisto: dumvive, do estus 
bone trovi iun kiu eventuale ansta-. 
taŭus min kiel eldoniston. 


Financaj Bezonoj kaj 
Abonkotizoj 


ATEO ne ricevas sufiĉajn en- 
spezojn por mem financi la eldona- . 
don kaj dissendadon de ATEISMO, 
se ne diskuti aliajn elspezojn. Plej- 
parte subvencias la aferon niaj demi- . 
siantaj estraranoj kaj eldonistoj Ges- 
roj Massen. [Ili daŭros finance helpi 
dum tempo, sed ni devas sende- 
pendiĝi kaj plene financi nin mem 
kiel eble plej baldaŭ. Kompre-. 
neble, helpos la aferon ampleksiĝo de ' 
la paganta abonantaro. Tamen, ni 
devas konsideri diskute pliigon de. 
nia tre malmultkosta abonkotizo. 

Se ni pliigos la abonkotizon, ne 
konvenos unu kotizo por Ĉiuj, ĉar la ' 
meza persono de ĉiu lando havas 
malsaman ekonomian vivnivelon. 
$8 po jaro (16 gld.) estas bagatelo eĉ 
por mizera usonano, sed tio eble 
estas granda sumo en alia lando. 
Do ni verŝajne bezonos laŭlande pro- 
porcian kotizsistemon, kian havas 
UEA. Kelkaj aliaj fakaj asocioj ko- 
tizigas sian membraron je fiksa pro- 
cento de ties kotizo por UEA. 

Plue, eble utilus pluaj kategorioj 
de membreco por instigi mondona- 
cojn (ni jam ricevis donacojn de 
kelkaj membroj), ekz. membroj pa- 
tronaj, dumvivaj, ktp. 

Ni diskutos la alternativojn pli 
precize ĉe la Universala Kongreso. 
Tiuj kiuj ne partoprenos, bonvolu 
skribi viajn sugestojn kaj dezirojn al 
mi nun. 


La 75a Universala Kongreso 
en Kubo, 14-21 julio 


Neniu el ni estraranoj povos 
partopreni la Universalan Kongre- 
son en Kubo. Usonanoj ĝenerale ne 
rajtas laŭleĝe vojaĝi al Kubo pro la 
stulta kontraŭkuba politiko de nia 
registaro. Tial, ni elektis fidindan 
membron de ATEO kiu volontos pre- 
zidi Ĉe la kunsido de ATEO. 

Ni ne ankoraŭ (1990-06-20) ri- 
cevis el UEA anocon pri la dato, 
tempo aŭ loko de la kunsido de 
ATEO ĉe la Kongreso. Ĉiuj, kiuj 
Ĉeestos, devas trovi la kunsidon pere 


de la programo. 
Espereble, estos bona diskuto 
inter la ĉeestantaj! 


Korespondpetoj 


Mi ricevas ofte korespond- 
petojn, sed plejofte temas ne specife 
pri ateismo; estas korespondemuloj 
kiuj celas ĝeneralan aŭ aliteman ko- 
respondadon kun mi, kun usonanoj, 
aŭ kun ajnaj Esperantistoj. Kutime 
tiajn petojn mi transdonas al la neŭ- 
trala movado, unue al la Esperanto- 
Societo de Vaŝingtono. Mi ne po- 
vas persone pritrakti tiajn petojn. 
Sed, se vi estas ateisto kaj abonanto 
de ATEISMO kaj vi volas korespon- 
di kun aliaj ateistoj (liberpensuloj, 
sekularaj humanistoj, ktp.), sendu 
anonceton al mi kaj ni publikigos ĝin 
en ATEISMO. 


GRAVAJ ANONCOJ 


Pri Int ia Ad 

Ni planas baldaŭ eldoni 
Internacian Adresaron kun nomoj kaj 
adresoj de ĉiuj, kun ”IA” sur la poŝt- 
etikedo de la koverto kiu enhavas ĉi 
tiun numeron kaj estontojn numerojn 
de ATEISMO. Ni aperigos la adre- 
saron en estonta numero de ATE- 
ISMO. La celo, kompreneble, 
estas faciligi korespondadon inter le- 
gantoj de ATEISMO. 

Se IA aperas sur via poŝteti- 
kedo, vi informis nian estraron frue, 
pere de Demandaro en 1988 aŭ de 
letero poste, ke vi volas ricevi 
ATEO-an adresaron kaj ke vi volon- 
tas havi vian nomon en ĝi. 

Se vi ne deziras havi vian no- 
mon en la Internacia Adresaro, bon- 
volu informi min tuj, kaj IA ne 
aperos sur via poŝtetikedo estonte. 

Se nun IA ne aperas sur via 
poŝtetikedo, kaj se vi deziras ke via 

nomo estu en la Internacia Adresaro, 
bonvolu informi min tuj, kaj mi 
aldonos vian nomon kaj IA aperos 
sur via poŝtetikedo estonte. 


La kodo "LL” nun aperas en la 
poŝtetikedo de ĉiu, kiu antaŭe in- 
formis nian estraron ke li/$i estas 
volontaj ke la nomo/adreso aperu en 
Landa Listo kun nomoj nur de la 
sama lando. La celo, kompreneble, 
estas faciligi korespondadon kaj kun- 
sidojn en tiu lando de legantoj de 
ATEISMO. | 

Se LL nun aperas, kaj se vi ne 
deziras ke via nomo aperu en Landa 
Listo, bonvolu informi min tuj, kaj 
mi forstrekos ”LL” el estontaj poŝt- 
etikedoj. 

Se nun LL ne aperas, kaj se vi 
deziras ke via nomo aperu en Landa 
Listo, bonvolu informi min tuj. 

Afrikanaj Usonanoj por Humanismo, de Ralph Dumain 


Lastatempe fondiĝis nova grupo 
de negraj humanistoj en Usono: Afri- 
kanaj Usonanoj por Humanismo. 
La fondinto, Norm Allen, Jr., labo- 
ras Ĉe eldonisto Prometeo, kiu el- 
donas humanismajn, ateismajn, kaj 
kontraŭsuperstiĉajn librojn kaj la re- 
vuojn Free Inquiry [Libera Enke- 
tado] kaj Skeptical Inquirer (Skepti- 
ka Esploranto]. 

En la printempa numero de Free 
Inquiry aperis nova "Afrikan-Uso- 
nana Humanista Deklaracio.” En ĝi 
menciiĝas diversaj konceptoj pri la 
kaŭzoj de la problemoj de negraj 
Usonanoj kaj strategioj por ties 
emancipigo. Oni bezonas kritikan, 
racian, kaj humanecan starpunkton 
por pritrakti ĉi tiujn kaj aliajn pro- 
blemojn. Ĉar kleruloj diskutadis la 
socion kaj historion el eŭropo- 
centrisma vidpunkto, malmultaj scias 
la kontribuojn de negroj al la huma- 
nisma tradicio. Rasismo influas la 
tutan socion, inkluzive de humanistaj 
rondoj. Nun oni klopodas larĝigi la 
mondbildon de humanistoj kaj allogi 
negrajn usonanojn al humanismo. 

Historie, la eklezioj estas la plej 
influaj institucioj en la negraj komu- 
numoj, kaj negroj estas fervoraj kre- 
dantoj. Pastoroj pretendas havi sol- 
vojn por sociaj problemoj. Malgraŭ 
multa progreso dum kelkaj jardekoj, 
seriozaj problemoj restas kaj aperas 
novaj. Oni devas atenti la neceson 
de kritika pensado por socia pro- 
greso. Oni tro fidis je karismohavaj 
gvidantoj. La Deklaracio mencias 
la problemojn de nedezirata gravedi- 
ĝo, misuzo de alkoholo kaj drogoj, 
ekonomia progreso, transplantado de 
organoj, memdependeco, kaj unueco. 

La nova organizo celas: batali 


kontraŭ rasismo, envicigi afriko- 
centran perspektivon en tutmondan 
perspektivon, agnoskigi la kontribu- 
ojn de afrikanoj kaj afrikdevenuloj al 
la mondo cele al instigi memestimon 
inter negraj usonanoj kaj montri la 
gravecon de ĉiuj popoloj en la evoluo 
de monda civilizacio, instigi bonan 
konduton per aplikado de racia kaj 
scienca pensmaniero, helpi solvi pro- 
blemojn per edukado kaj memfido, 
starigi memhelpajn grupojn kaj aliajn 
humanismajn aktivaĵojn por progre- 
sigi la negran komunumon, kaj emfa- 
zi la gravecon de edukado, inkluzive 
de humanisma morala edukado kaj 
kritika racio. 

Nun mi aldonos miajn proprajn 
pensojn. Unue, oni demandos, kial 
ekzistu aparta grupo por negroj. 
Por respondi tiun demandon, nepras 
ekzameni du facetojn de la proble- 
maro: (1) la rilatoj inter negroj kaj 
usonaj institucioj, (2) la rolo de reli- 
gio en negra socio. Pro nia historia 
ekzistas (almenaŭ) du apartaj kul- 
turoj: la blankula kaj negra. Negroj 
amase partoprenas en la ĝeneralaj 
usonaj institucioj dum apenaŭ pli ol 
du jardekoj. Eĉ en tiuj situacioj en: 
kiuj blankuloj ne ekskludas negrojn: 
aŭ eĉ volas inkluzivi ilin en siaj 
organizoj, persistas aparteco pri la 
spertaro, kulturo, socitavolo, historia 
konscio, vidpunkto, pensmaniero, in- 
teresoj, kaj prioritatoj de la du hom- 
grupoj. Por ke iun interesu io, tio 
devas havi ian rilaton al ies vivo, 
bezonoj, kaj historio. La usona sub- 
kulturo de ateismo kaj humanismo ne 
respegulas la kondiĉojn de la negra 
VIVO. 

Plue, religio kaj eklezio havas 
specialan ligitecon kun negra socio 

kaj ties institucia strukturo, pli ol kun 
eĉ la plej religia blankula grupo, pro 
la historio de sklaveco kaj rasapar- 
tigo. Eĉ en laboristaj blankulaj ko- 
munumoj, la eklezio ofte ludas cen- 
tran rolon, sed en la negra komunu- 
mo, la eklezio historie estis la sola 
institucio kaj bazo por organizado. 
Dum la sklavepoko oni organizis es- 
kapojn kaj ribelojn en negraj preĝ- 
kunvenoj kaj eĉ uzis siajn religiajn 
kanzonojn kiel sekretan kodon por 
plani eskapojn al libero. Dum la 
rasapartiga epoko, kiam oni eksklu- 
dis negrojn el la profesioj, la univer- 
sitatoj, kaj Ĉiuj postenoj kaj okupoj 
krom la plej malaltaj kaj $vitigaj, kaj 
dum en la suda Usono negroj ne rajtis 
eĉ pruntepreni librojn el publika bib- 
lioteko, la negra eklezio servis kiel la 
ĉefa institucio por kleriĝo, profesi- 
iĝo, rangaltiĝo, kaj suprenirado al la 
meza kaj (et)burĝa klasoj. Tial mul- 
taj negraj gvidantoj kaj eminentuloj 
devenas el la pastoraro. Ankoraŭ 
aktuale, multaj negraj politikistoj in- 
kluzive de registaranoj, estas pasto- 
roj. 

La eklezio restas centro de socia 
vivo kaj politika organizado de la 
komunumo. i provizas strukturon 
por morala vivo kaj emocia subteno, 
kaj estas estimata kiel alternativo ol 
la ĥaoso kaj senmoraleco de la strat- 
vivo. 

Estas plua konsiderenda fak- 
toro: en la preĝejoj de negraj laboris- 
toj kaj kamparanoj, evidentas kc ties 
speco de kristanismo estas afrika 
religio de afrika popolo. En Usono 
malsamkiel en aliaj amerikaj sklav- 
kolonioj, la sklavestroj tute kaj tota- 
lisme detruis la afrikan kulturon de 
siaj sklavoj, sed afrikaj kulturaj kva- 
litoj travivis en usonaj formoj, kiel 
plej frapas en muziko, danco, parol- 


ritmo, ktp. La etoso de negra pre- 
ĝejo ne estas griza, senpasia, senviva 
tedaĵo kia troviĝas en multaj preĝejoj 
de blankulaj Protestantoj; male, oni 
trovos emocipurigon, spiritajn eksta- 
zojn, ekscitan kaj ritmozan kantadon 
kaj muzikon: t.e. Afriko travivas en 
malsama vesto. Temas ne pri iome- 
ta moralisma masaĝado, sed pri in- 
strumento por inspirigo, entuziasmi- 
go kaj kuraĝigo, ne per la nura 
koncepta enhavo de biblia doktrino 
sed per la kultura formo de esprima- 
do kiu estas neelradikigebla. Kom- 
preneble, tia energio povas esti seku- 
larigata, kiel jam okazis en muziko 
kaj danco. 

Finfine, estas la faktoro komuna 
al ĉiuj subpremataj popoloj: religio 
estas la opio de la homamaso, kiel 
skribis Karl Marx. Ju pli da mize- 
ro, ju pli da ekonomia kaj fizika 
degenero de negraj kvartaloj, des pli 
ekaperas sur Ĉiu stratangulo novaj 
etaj krudaspektaj preĝejoj. 

Kiu ne pripensas la socian kaj 
politikan historion kaj realon de la 
situacio, tiu neniam sukcesos amase 
rekruti negrojn al la ateista kaj seku- 
lar-humanista movado. La ĝisosta 
burĝeco de la usona humanista mo- 
vado, kiu atentas nur la problemojn 
de propra etburĝa klaso, malebligas 
ties sukceson en negra komunumo eĉ 
inter mezklasaj negroj. 

Sed Ĉu ne iam ekzistis negraj 
ateistoj, liberpensuloj, kaj humanistoj 
kiuj estis ankaŭ eminentuloj? Jes ja, 
sed la historiaj faktoj ne estas ĝene- 
rale konataj en Ĉi tiu prihistorie anal- 
fabeta lando. La plej famaj tiaj ho- 
moj, ekz. la sindikatestro A. Philip 
Randolph kaj la verkisto Richard 
Wright, vivis en pli frua parto de ĉi 
tiu jarcento, kaj agadis ekster la 
eklezio, kiam viglis aliaj, sekularaj 





6 


2:2 (5) 


ATEISMO 


institucioj: la laborista kaj socialista 
movadoj, al kiuj ili apartenis. Nur 
kelkaj scias ke Randolph estis ateisto 
kaj socialisto, kaj oni ne publikigos 
tiun fakton, ĉar ateismo kaj socialis- 
mo estas tabuaj en Usono. Kiam 
oni parolas pri la historio de la negra 
liberiga movado, oni parolas plej- 
parte pri la rolo de pastoroj kaj 
eklezioj, kies kontribuo plej videblas. 

Mi opinias, ke la promociado de 
ateismo, liberpensismo, kaj sekulara 
humanismo inter negroj estas la plej 
grava bezono de la ateisma movado 
en Usono, kvankam malmultaj (eĉ 
malmultaj negraj ateistoj) samopi- 
nias. Malkonvenas ke la plej pro- 
gresema kaj demokrata forto en uso- 
na socio estas regata de la plej reak- 
ciaj kaj kontraŭdemokrataj mond- 
bildoj kaj institucioj. 

La situacio en la negraj gettoj 
estas pli malbonaj kaj senesperaj ol 
en la 1960-oj. Rasaj interrilatoj es- 
tas danĝere malbonaj. Ĉar Reagan 
sukcesis detrui la socialdemokratan 
ideon, mankas kredeblaj ideoj krom 
la "novkonservatismo,” t.e. la totala 
regno de la merkato (kiun regas 
monopola kapitalo). 

En tia Ĉi etoso, kie mankas 
espero solvi problemojn per social- 
demokrataj rimedoj, la burĝa naci- 
ismo kreskas pli ol iam ajn inter la 
negroj, kiujn manipulas la burĝaj kaj 
etburĝaj ideologoj kiuj regas negrajn 
komunumojn, plejparte la pastoroj. 
Oportunismaj naciismaj negraj fa$is- 
toj (ekz. la antisemitisma islamano 
Louis Farrakhan) ricevas multan 
atenton, ne nur en negraj medioj, sed 
nun en la tutlandaj amaskomunikiloj. 
Antaŭnelonge Farrakhan aperis je la 
televido plurfoje dum unu semajno, 
do mi konkludas, ke la usona reganta 
klaso decidis uzi lin por plu malami- 


kigi kaj apartigi la negrajn kaj blan- 
kulajn laboristojn. Do oni havas ion 
kiu neniam antaŭe ekzistis: kulto kaj 
subkulturo de faŝismo en la negra 
komunumo. 

Nun estas la kriza kaj ĝusta 
tempo organizi kampanjon por raciaj 
kaj humanismaj valoroj. Mi konas 
la fondinton S-ron Allen kaj vigle 
subtenas lian entrenprenon. Lin ti- 
om stimulis miaj ideoj, ke li invitis 
min verki ĉapitron por lia prilabora- 
ta, aperonta libro: la unua ajna libro 
pri la historio de uson-negra liber- 
pensismo kaj humanismo. 

Bibliografia Noto: Aperis la je- 
naj Ĉi-temaj artikoloj en Free Inqui- 
7y, vol. 10, n-ro 2, printempo 1990: : 
”African-Americans for Humanism” 
[p. 4-5), ”An African-American 
Humanist Declaration” [p. 13-15), 
”Rational Centre of Ghana” [Centra 
Oficejo por Raciismo en Ganao] [p. 
15], ”How much influence can huma- 
nism have on Blacks?” [Kiom huma- 
nismo kapablas influi je negroj?) de 
Norm Allen, Jr. [p. 16], ”The quest 
for humanist values” [La serĉo por 
humanismaj valoroj] de Ishmael Jaf- 
free [p. 17], ”Black Athena: an inter- 
view with Martin G. Bernal (pri libro 
Negra Atena: La Afrik-aziaj Radikoj 
de Klasika Civilizacio) (p. 18-22]. 
Rigardu ankaŭ pluajn artikolojn de 
Norm Allen, Jr. en aliaj numeroj de 
Free Inquiry: somero 1989 (vol. 9, 
n-ro 3): ”Humanism in the Black 
community” [Humanismo en la negra 
komunumo]; aŭtuno 1989 (vol. 9 n-ro . 
4) ”Growing toward unbelief” 
[Kreskante al nekredo); vintro 1990 
(vol. 10, n-ro 1): ”The African- 
American community needs secular 
humanism now” [La Afrikan-usona 
komunumo bezonas sekularan huma- 
nismon nun]. 

Dialogo kun Afrika Esperantisto 


Dialogas Ralph Dumain (RD) kaj 


RD: Kiuj religioj elstaras en via 
lando? 


AO: Ganao estas ĉefe kristana lando. 


RD: Ĉu afrikaj registaroj (ekster 
Norda Afriko) utiligas la religion por 
manipuli aŭ trompi siajn popolojn? 


AO: Ne. Male la popoloj iam 
uzas religion por rezisti al siaj regis- 
taroj. Tio estas, fidante je ilia reli- 
gia unuiĝeco, oni povas efektive defii 
la registarojn. 


RD: Kiom enpenetras Afrikon la 
scienca pensmaniero kaj skeptikismo 
pri nesciencaj ideoj? Kiom kaj kia 
estas konkurado inter scienca mond- 
bildo kaj religiaj ideoj? 

AO: En Afriko ĝenerale, la nivelo 
de edukado estas malalta. Inter la 
instruitaj komunumoj, ja scienca 
pensmaniero enpenetris, sed inter la 
aliaj kiuj estas bedaŭrinde la pli- 
multo, superstiĉo abundas, aparte ri- 
late al malsano. Rilate al religio, 
kiel ie ajn, oni opinias ke scienco ne 
povas unuiĝi kun religio. Mi opi- 
nias malsame. 


RD: Mi estas admiranto de afrika 
kulturo, kaj mi eĉ studis afrikan 
muzikon dum tempo, sed ĉiam ĝenis 
min la trudo de religia metafiziko kiu 
ligiĝas kun afrikaj kulturaj afcroj. 


AO: La afrikano estas esence homo 
religia. Kiel diris Johano Mbiti, la 
vivo de la afrikano estas tute ties 
religio kaj ties religio la vivo. Eble 
vi emas pensi ke tio bremsas nian 
materialan progreson. Se jes, mi 
pretas aŭskulti vin. 


RD: 

Estas du specoj de superstiĉoj, 





D-ro Akwasi Osei (AO) de Ganao 


la naturaj kaj sociaj. En ekonomie 
kaj teknologie evoluintaj socioj, kiujn 
konstruis scienco, la superstiĉoj pri 
naturo bagatelas, sed la superstiĉoj 
pri la socio abundas kaj plej danĝe- 
ras. Ekz., la plejmulto de usonanoj 
ne komprenas la esencan funkciadon 
de propra socia sistemo. La plej 
grava faceto de religio estas ĝia rilato 
al politiko. Religio estas la ilo de 
mensmanipulado kaj trompado. Nia 
malracio detruas nin, kaj la ceteran 
mondon. Se la civitanoj de ekono- 
mie, teknologie, kaj informe riĉa 
Usono ne kapablas pensi racie, ili ne 
rajtas kritiki la barbaran feŭdalisman 
islamon, 

Mi ne kompetentas juĝi, kiom la 
indiĝenoj afrikaj religioj kaj 
superstiĉoj malhelpas la materialan 
progreson. Mi opinias, ke pli grava 
problemo estas, ke religioj malhelpas 
socian-politikan progreson, la kon- 
struon de justa kaj racia socio. Tiu- 
rilate, eble la indiĝenaj afrikaj reli- 
gioj ne multe malhelpas krom la vira 
ŝovinismo kiu subpremas la inojn, 
ekz. la dehako de la klitoro kiel 
okazas en partoj en Afriko. La plej- 
aj obstakloj al socia progreso venas 
de la imperiismaj religioj, islamo kaj 
kristanismo. Islamo estas reakcia 
feŭdalisma vivmaniero kiu baras so- 
cian progreson; ĝi estas esence kon- 
traŭdemokrata. Katolikismo estas 
esence la sama. Ĉiuspeca krista- 
nismo estas la ilo de usona kaj eŭropa 
imperiismo. Kristanismo kaj isla- 
mo ege malhelpas Afrikon; pri tio mi 
konsentas kun la senegala verkisto 
Ousmane Sembene, kiu kulpigas tiujn 
religiojn en sia filmo ”Ceddo.” 

Mi pensas, ke la futuro aparte- 

nos al la tria mondo. Se jes, la tria 
mondo devos kapti la plej avangar- 
dajn, profundajn, kaj progresemajn 
ideojn por sukcesi kaj por eviti la 
jaman fuŝadon de la homaro. 


AO: Via vidpunkto ke la futuro 
apartenos al la tria mondo aparte 
interesas min, 


RD: Sajnas, ke afrika filozofio an- 
koraŭ spertas identokrizon. Afrikaj 
filozofoj multe $vitas pri difinado de 
la apartaj trajtoj de afrika filozofia 
skolo, pri aparta mondbildo, pri pro- 
gramo, kaj tiel plu. Mi mem pensas 
iom malsame, kaj mi komparas la 
afrikan situacion kun aliaj preceden- 
coj, kiam neeŭropaj popoloj kontakti- 
ĝis kun eŭropa civilizacio, ekz. la 
judoj, Ĉinoj, japanoj, ktp. Mi pen- 
'sas, ke fre$a perspektivo kaj energio 
pli gravas ol provo difini novan apar- 
tan metafizikon nur por esti aparta 
“kaj malsama. 

Ekzemple, Spinoza tute revolu- 
ciigis eŭropan filozofion, eĉ la filozo- 
fion de Descartes kiun li pruntoprenis 
kaj transformis. Mi kredas, ke Spi- 
noza kapablis fari tion ĉar li estis 
judo, kaj portis diferencan perspekti- 
von al la materialo de eŭropa filozo- 
fio kiu devis tiutempe alfronti la 
sciencan revolucion. 

Kion vi pensas pri tio? Kion vi 
pensas pri la dezirinda evoluigo de 
afrika filozofio, kaj pri afrika kontri- 
buado al aŭ utiligo de moderna 
"okcidenta” filozofio? 


AO: Mi tute konsentas kun vi, ke 
minoritatoj pasinte kaj aktuale multe 
kontribuas al intelekta penso kaj vi- 
vo, Sekve oni devas helpi evoluigi 
afrikan filozofion, Oni povas nomi 
ĝin ”okcidenta” filozofio aŭ io ajn 


orientaj pensoj, do se Afriko povas 
kontribui, tiu kontribuo estas por 
homara penso, ne nur por okcidenta 
filozofio. 


RD: Kiam mi skribis al vi pri la 
rilatoj inter la genio de afrika kulturo 
kaj tradicia religia metafiziko, mi 
diris: "se oni povus apartigi la sub- 
stancon de la afrika genio for-de ĝia 
tradicia metafiziko kaj eltrovi por ĝi 
modernan filozofion, oni povus ren- 
versi la mondon.” Kion vi pensas 
pri mia diraĵo? 


AO: Mi konsentas, ke se oni povus 
evoluigi afrikan filozofion oni povus 
renversi la mondon. Tamen mi ne 
konsentas kun vi, se vi diras ke ni 
devas "eltrovi por ĝi modernan filo- 
zofion,” krom se via uzo de ”moder- 
na” signifas "evoluinta.” Denove 
nenion mi havas pri la metafizik- 
penso mem, sed mi opinias ke tiu 
metafizik-penso devas evolui. Do, 
se ni povus evoluigi ĝin kaj perfektigi 
ĝin kaj nian filozofion, oni povus 
renversi la mondon. ... 


Mi ja fidas je la afrika ebleco. 
Ekzemple vi miregos aŭdi ke troviĝas 
homo en Ganao kiu diras ke li havas 
kuracon por ”AIDS,” kaj nun ko- 
mencaj esploroj de la Ganaa registaro 
montras ke lia aserto eble ja validas. 


RD: Kia estas via propra starpunk- 
to pri religio kaj ateismo? 


AO: Vi pravas: multaj homoj kiuj 
fidas je dio kaj apartenas al iu religio 
estas fanatikaj kaj dogmemaj; pro tio 
ili ne povas racie kaj science defendi 
sian kredon. Tre malbone, kaj tiu- 
Ĉi fakto necesigas elfeton de religio 
kiel opion de popolamaso. Sed tia- 
maniere kelkaj ateistoj estas fanatikaj 





sed tio ne gravas. = Aktuale oni ne kaj dogmemaj .... Kio ajn mia kredo, 
povas distingi inter okcidentaj kaj mi ne estas dogmema; mi ne estas 

fanatikulo; tute ne. Mi estas tutkore 
por paco tera do mi Ĉirkaŭprenas tiun 
kiu promesas teran pacon. Do, se 
ateismo promesas tion al ni mi devus 
akcepti kaj rangaltigi ĝin. 

Mi ne estas kristano; mi estas 
nek islamano nek budhisto; mi ne 
estas hinduo aŭ zoroastrano; plue mi 
tute ne estas sikho aŭ judo; mi estas 
nek sabeanano nek adepto de indi- 
ĝena afrika religio .... Esence mi 
estas Ĉio, kaj ankaŭ mi estas nenio. 
Mi fidas je iu Dio kiu estas tute racia, 
kiu pretas esti raciigita el ekzisto se 
eblas kaj necesas. Vere, religio de- 
vas esti racia, komplete scienca. 
Fakte, tia Dio estas iu kiun oni povas 
provi per la sensoj kaj scienco en 
provtubo, 

Mi ne fidas je la dio je kiu 
multaj religiuloj kredas. Tia dio es- 
tas kreita de homo, kiel Spinoza kaj 
Feuerbach jam diris, Tia dio estas 
"Granda Paĉjo Supre” kiun Episkopo 
Robinson el Woolwich repudiis je 
1963 en sia verko Honeste al Dio. 
Rilate al tia dio mi fiere estas ateisto, 
sed rilate al scienca kaj racia dio mi 
estas teisto. 


RD: Ĉu via di-koncepto intime ligi- 
ĝas kun via filozofio ”fenomena nihi- 
lismo”? 


AO: Mia teorio de ”fenomena nihi- 
lismo” ne ligiĝas kun mia dio-kon- 
cepto .... La teorio postulas ke abso- 
lute nenio ekzistas! .... Ekzisto estas 
iluzio .... Se oni diras ke Dio kreis 
Ĉion, Ĉu estas sufiĉe racie diri ke Dio 
mem estas eterna? Se oni diras ke 
Dio ne ekzistas, kiel ekzisto mem 
aperis? .... Vivo similas al tre longa 
revo .... al filmo, al teatraĵo, al 
imago .... Ateisto (kiel vi) opinias ke 
li ekzistas sed Dio ne ekzistas. Fe- 
nomena nihilismo (la nerealeco de 
fenomeno) diras ke la ateisto mem ne ' 
ekzistas. Xi 


RD: Via priskribo de scienca dio 
iom rememorigas min pri la vidpunk- |. 
toj de Spinoza kaj Einstein kaj la 
deistoj kiaj Thomas Paine. Bonvolu , 
klarigi vian koncepton pri Dio kaj pri 
ties rilato al (ne)ekzisto. 


AO: Tion mi faros venontfoje. 





[La dialogo daŭros.] | 


Pri Orienta Eŭropo: Enkonduko, de Ralph Dumain 


Ni publikigas laŭeble raportojn 
de niaj legantoj el orienta Eŭropo, 
kaj ni bezonas pluajn novaĵojn pri tiu 
rapide Ŝanĝiĝanta mondregiono. 
Kiam ni decidas ne publikigi iun 
kontribuafon, la kialo estas ofte 
manko de bezonataj detaloj, do ver- 
kontoj bonvolu provizi adekvatajn 
detalojn en viaj artikoloj. Ni ne 
ricevis sufiĉajn respondojn al nia 
alvoko por artikoloj pri la religiaj 
aferoj en la nuna epoko de glasnosto 
kaj perestrojko, do bonvolu ekverki. 
Ni bezonas vian perspektivon, ĉar 
orienta Eŭropo estas kvazaŭ tute alia 

mondo kompare al Usono, kaj reci- , 
proka kompreno de alies spertoj ne 
estas Ĉiam facila. 

La propaganda maŝino de la 
usonaj amaskomunikiloj jubilas pro 
la ”morto de komunismo.” Tamen, 
usonaj progresemuloj reagas mikse al 
novaĵoj el orienta Eŭropo. Preskaŭ 
ĉiuj bonvenigas glasnoston kaj ties 
demokratiigon de komunikado, es- 
primado, kaj politika vivo, sed mul- 
taj ne reagas favore al la multaj 
ŝanĝoj de perestrojko kiuj rezultigas 
la restarigon de kapitalismo kaj kapi- 
tulacion al usona financkapitalo, 

kiu sekvigas ankaŭ perfidon de la 
triamonda lukto kontraŭ usona ag- 
resado. Sovetia intelektulo kaj mal- 
dekstra opoziciulo Boris Kagarlitsky 
(kiun mi intervjuis en Novjorko en 
aprilo), kiu estis enkarcerigita dum la 
Brefnjeva reĝimo, nomas la novan 
ekonomian doktrinon de la Gorba- 
ĉova epoko ”merkata stalinismo.” 

Mi legas kun ĉagreno novafojn 
pri interetnaj konfliktoj en Sovetunio 
kaj alie, pri la kresko de dekstrulaj 
organizoj, pri senkaŝa kreskanta an- 
tisemitismo, kaj kompreneble pri re- 
ligiaj aferoj, eĉ la plej abomenindaj, 
ekz. la akcepto de usonaj dekstrulaj 
televid-evangeliistoj kiaj Jimmy 
Swaggart. Dum orienta Eŭropo li- 
beriĝas de kontraŭdemokrata burok- 
rata rigideco, $ajnas ke oni tre naivas 
pri la kapitalisma mondo kaj lernis 
nenion dum la pasintaj 45 jaroj. Vi 
orienteŭropanoj jam eksklaviĝas al la 
Internacia Mon-Fonduso kaj baldaŭ 
ekĝuos la statuson de triamondecaj 
kolonioj de Usono kaj okcidenta Ger- 
manio (post engluto de GDR). 

Ideologie, Ŝajnas al eksterulo, 
ke la orienteŭropa mondparto restis 
senmova dum jardekoj kaj ĝiaj in- 
ternaj kontraŭdiroj estis subpre- 
mitaj, kaj nun ĝi ekmovas denove 
kun mensostato neevoluinta depost 
1945. Evidente, ”efektive ekzis- 
tanta socialismo” bankrotis pli ol eĉ 
la okcidentaj propagandistoj rekla- 
mis, kaj la popolamasoj ignoradis 
ĉion el la oficiala ideologio. Nun 
ŝajnas ke multaj orienteŭropanoj 
emas repreni siajn glorajn antaŭ- 
socialismajn tradiciojn: t.e. faŜis- 
mo kaj antisemitismo. 

Ni lernas ankaŭ kiaspecaj estas 
la novaj gvidantoj, aparte tiuj inspiri- 
taj de katolikismo, kiuj anstataŭas la 
fus forigitajn burokratojn. Lech 

Walesa, gvidanto de la pola sindikata 
opozicio, kiu hieraŭ luktis (en kunla- 
boro kun la klaskunlaboranta usona 
sindikataro kaj spioninstanco CIA) 
kontraŭ la mizero sub la jugo de 
burokratio, hodiaŭ administras la mi- 
zerigan programon de la Internacia 
Mon-Fonduso por la transnaciaj kapi- 
talistoj. Vaclav Havel, kiu kuraĝe 
alfrontis la stalinismajn burokratojn, 
sklave humiliĝas antaŭ la papo ("la 
vivanta simbolo de civilizacio”) kaj 
la usona registaro. Mi legis, ke la 
ĉeĥoslovaka registaro invitis Pino- 
chet, la faŜistan estron de Ĉilio, kiel 
ekonomian konsilanton. Havel an- 
taunelonge prelegis antaŭ la usona 
parlamento, kie li diris la absurdan 
aserton ke pensado determinas esta- 
don (ne inverse) al la aprobo de la 
filozofie analfabetaj parlamentanoj. 
Kia bela idealismo; ni nun perceptas, 
kian ”vivstilon por la venonta jarmi- 
lo” planas la papo por Ĉeĥoslovakio. 
Usona financkapitalo provizos la sen- 
laborecon kaj ekonomian vampiru- 
madon, kaj la kapitalista papo provi- 
zos la spiritajn valorojn kaj konso- 
lojn. 

Oni devas analizi, kiel fiaskis ne 
nur la antaŭa sociordo, sed ankaŭ la 
oficiala ideologio. Mi jam faras 
ampleksan esploron pri la falsigo kaj 
vulgarigo de marksisma filozofio sub 
stalinismo. Esperantlingva resumo 
de mia vidpunkto troviĝas en mia 
artikolo "Por Deborin: Internacia In- 
telekta Kunlaboro en la Epoko de 
Glasnosto” (Internaciisto, marto-ap- 
rilo 1990, p. 12-13). Anglalingva 
filozofia revuo Nature, Society, and 
Thought fus publikigis debaton pri 
marksisma filozofio inter mi kaj mal- 
novstila filozofia burokrato de Ĉeĥo- 
slovakio. 

Cetere, mi volas nur mencii vid- 

punkton de Leon Trockij, speciale 
ĉar 1990 estas la 50-a datreveno de 
ties murdo fare de stalinista agento. 
Trockij iam komentis, ke religio es- 
tas la produkto de mistero kaj sen- 
povo, Ĉu prinatura Ĉu prisocia. 
Religio persistas en Sovetunio ĉar la 
socia sistemo de stalinismo havas 
mistifikan qvaliton kaj instigas la 


sentojn de fremdiĝo kaj senpovo en 
siajn viktimojn. Trockij ankaŭ 
prediktis, ke la sovetia reganta bur- 
okratio, se iam necesus, adoptus 
merkatan ekonomion prefere ol lik- 
vidi sin, prefere ol meti tutan po- 
tencon (ankaŭ ekonomian) en la man- 
ojn de la laborista klaso. 
Jen la fruktoj de la historio. 


La Papo Vizitas Ĉeĥoslovakion 
de Mary Battiata, tradukis Ralph Dumain 


(Noto: Ĉi tiu traduko ĉerpas el 
artikolo en furnalo Washington Post, 
1990.04.22, p. A31) 

Prago, 1990.04.21: Papo Jo- 
hano Paŭlo IlI, vizitante orient- 
eŭropan landon unuafoje ekde la ko- 
lapso de komunismo, kondamnis la 
komunisman idealon kiel "tragikan 
utopion” sedd € admonis siajn 
kamaradajn slavojn, ke ili ne forlasu 
spiritajn valorojn dum ekonomia kaj 
politika integriĝo kun la cetera 
mondo. Civilizacio ne povas bazi- 
ĝi sur limigita vizio pri la homo,” 
diris la papo en Prago. "Sen sento 
de transcendeco, ia ajn kulturo restas 
senforma fragmento, kiel la nekom- 
pleta Babelturo.” 

Ci tiu estas la unua vizito de iu 
ajn papo en Ĉeĥoslovakio. Dek- 
miloj da civitanoj, pluraj plorantaj, 
surstratiĝis laŭ la 14-mejla vojo al 
Praga Kastelo por aklami la papon. 
Poste, proksimume 300 000 homoj 
kuncelebris meson sur kampo dum 
pluvostormo. 

La papo deklaris sian mision 
rekonstrui la Eklezion post kvar jar- 
dekoj da la plej severa kontraŭeklezia 
subpremado en iu ajn orienteŭropa 
lando. Li diris al katolikaj estroj de 
Ĉeĥoslovakio ke ilia ĉefa tasko estas 
evangeliismo kaj revivigo de la pas- 
traro. La venonta jardeko estu 


”trejnperiodo por nova vivstilo por la 
venonta jarmilo.” 

Prezidento Vaclav Havel, kiu 
invitis la papon, nomis la papan 
viziton ”miraklo”: “La kuriero de 
amo venas al lando ruinigita de ideo- 
logio de malamo; la vivanta simbolo 
de civilizacio venas al lando ruinigita 
de la regno de sovaĝuloj; la kuriero 
de paco .... venas al lando ruinigita 
de la ideo de divideco kaj konflikto 
en la mondo.” Havel, kiu devenas 
de katolika tradicio, kunvenis private 
kun la papo dum kiu li neformale 
konfesis kaj ricevis papan benon. 

La komunista registaro antaŭe 
oficiale registradis pastrojn. En 
1988 estis nur du episkopoj; nun estas 
22. Ses el la novaj episkopoj ko- 
mencis en la subtera Eklezio dum la 
komunista regno. 

La Vatikano fus restarigis di- 
plomatajn rilatojn kun Ĉeĥoslovakio. 
Jam iniciatiĝis rilatoj kun Hungario 
kaj Sovetunio, kaj oni povas anticipi 
diplomatajn rilatojn kun aliaj orient- 
eŭropaj landoj. 

Protestantoj nun maltrankvilas 
pri la katolika influo en la ĉeĥol- 
slovaka ŝtato. Vicĉefministro Jozef 
Hromadka, Protestanta teologo, laŭ- 
raporte diris, ke monoliteca 
komunismo ne estu anstataŭigata de 
monoliteca katolikismo. : 

Raporto el Ĉeĥoslovakio, de Vaclav Tobiafek 


(Antaŭnoto: S-ro Tobiaŝek ra- 
portis pri politikaj novafoj en sia 
lando kaj menciis establon de multaj 
politikaj partioj kaj asocioj. Li tra- 
dukis por ni furnalartikolojn; en unu 
iu avertas kontraŭ troa adorado de 
kapitalismo; en alia iu misuzas scien- 
con por pravigi religian kredon. Ni 
publikigas liajn informojn pri religiaj 
aferoj.) 

Nehaltigeble efektivigas kaj pro- 
pagandas sian agadon diversaj krista- 
naj societoj. Mi fus legis propa- 
gandan afiŝon kun la jena teksto: 

"Kristana Junularo de Adventistoj 
de la Sepa Tago invitas Ĉiujn 
junulojn al la unua interparolado: 
"NI SERĈAS JESUON.” Nur Li 
montras al ni la ĝustan vojon al 
vero, amo, kaj moralo.” 


Nun mi troviĝas ĉe la kerno de 
la problemo. Ĉu ili volas vere ion 
malbonan? Mi diskutis Ĉi tiun te- 
mon kun unu kredanto kaj mi devas 
diri, ke li estas tre pacama, humane- 
ca, kaj morala homo; li nur havas 
alian mondkoncepton. Li estas mia 
majbaro en sama etaĝo. Li estas 
bonkonduta kaj respektinda homo. 

Unu el liaj filinoj estas kredan- 
to, la alia ne. Kial? La kuracis- 
tino servas en hospitalo da longtem- 
paj malsanuloj kaj tro ofte rigardas la 
vizaĝojn de suferado kaj morto. La 
kristana kredo plifaciligas $ian mal- 
facilan servon. Si akceptigas de- 
nove monahinojn-flegistinojn, ĉar ili 
havas tute sindonan rilaton al daŭre 
suferantaj pacientoj. Post jaro 
1948, la monahinoj-flegistinoj estis 
eliminitaj el Ĉiuj hospitaloj. La 
Kruco fariĝis neakordigebla kun la 
Ruĝa Stelo. 

Mi neniam kredos je Dio, sed ĝi 

fariĝas laŭmoda en mia lando kaj mi 
devas alitaksi miajn rilatojn al Ĉi tiu 
problemaro, ĉar la religiismo estis 
silentigata dum la multaj jaroj de la 
totalisma reĝimo. Ekleziaj havafoj 
-- vere historiaj memorindaĵoj —- es- 
tis detruitaj kaj ties renovigado kos- 
tos multegan monon. La malutiloj 
faritaj interne de homaj mensoj estas 
eĉ pli grandaj. Tial multaj homoj 
transiras al kredo je Dio, ĉar tio 
pretendas provizi daŭrajn valorojn. 
La aktuala religiisma situacio en nia 
lando trairos sian kulminan fazon kaj 
stabiliĝos. La danĝero de plivasti- 
gado de la religiismo nun konsistas el 
spontana, amasa aliĝado, el kio mul- 
taj aliĝuloj nek konas Dekalogon nek 
scias klarigi motivojn de siaj decidoj. 

Miaopinie, nuntempe antaŭtimas 
la nekredantoj, kiel evidentas en mia 
traduko de artikolo el furnalo Ruĝa 
Rajto (1989.12.28): 


"ASOCIO DE ĈEĤAJ LIBER- 
PENSULOJ ESTIS FONDITA: 
Prago: La pliprofundigado kaj 
disvastigado de materiisma mond- 
koncepto fariĝas ĉefa celo de Aso- 
cio de Ĉeĥaj Liberpensuloj, £ato- 
kupa socia organizo kiu iniciatis 
sian agadon en Prago. Gi aliĝas 
al riĉaj tradicioj de humanismo 
kaj materiismo en la historio de la 
homaro, al heredafo de liberpen- 
saj kaj senkredaj societoj en la 
mondo kaj en la historio de nia 
lando. Ĝi volas aktive kontribui 
al disvastigo de humanisma, 
materiisma mondkoncepto inter 
niaj civitanoj. Gi ankaŭ volas 
fari senĉesan mondkonceptan in- 
terpa-roladon. Ĉi tiu organizo 
tre interesiĝos pri la sociopolitike 
aktivaj religiaj organizoj, speciale 

se ili konsiderus la rajtojn kaj 
liberojn de nekredantoj kaj nereli- 
giemaj civitanoj.” 

En nia lando naskiĝis tute nova 
situacio kaj oni devas konsideri la 
demandon, kion ni volas. Plimulto 
el ni preferas liberopinian, liberpen- 
san, pacaman, kaj pluralisman socion 
konstruendan laŭ la fundamentoj de 


humanismo, demokratismo, egalraj- 
teco, kaj moraleco. Pasinte estis 
subpremata kaj persekutata kaj la 
kredantaro kaj la nekredantaro. Mi 
vivis en unuforma socio dum mia tuta 
40-jara vivo; nun mi devas ŝanĝi 
miajn kutimojn kaj ellerni vivi kaj 
pensi per aliaj manieroj pri politiko 
kaj ekonomiko. 


I ————— 
Enketo: Tri Demandoj Pri Religio 
de Anatolij Surnakin (Sovetunio) 


Kun tiu titolo ruslingva revuo 
Scienco kaj Religio (n-ro 7, jaro 
1989) publikigis artikolon pri enke- 
toj en Moskvo (M) kaj en usonaj 
urboj Boston (B), Detroit (D), Nov- 
jorko (NY) kaj San Francisco (SF). 
Autoro de la artikolo V. Marinov 
diris, ke la enketoj okazis en de- 
cembro 1988, kaj tri el la 100 
demandoj temis pri religio. Plue, 
Marinov klarigis, ke la enketon en 
Moskvo organizis la Instituto de 
Sociologo ĉe la Akademio de Scien- 


La demandoj La respondoj 

Kian rolon gravan 

ludas religio sufiĉe gravan 

en via vivo? ne gravan 
nenian 

Ĉu vi kredas jes 

je postmorta ne 

vivo? 

Kiel vi Dio ekzistas 

rilatas al ne scias 

Dio? Dio mankas 


coj kaj tiujn en Usono du firmaoj. 
En Moskvo, 1000 homoj respondis 
al la pertelefona enketo. Per la 
uzita metodo la rezultoj ĝustas je 
H/-39. En Moskvo oni krome 
enketis pri partieco, do en la sek- 
vanta tabelo oni trovos ciferojn 
aparte por KPSU-anoj kaj por sen- 
partiuloj (S/P). Ne ĉiuj respondis 
al la demandoj pri religio, do la 
procentoj ne sumiĝas je 1009. La 
signo ”--” signifas, ke informoj en 
usonaj urboj mankas. 


M KPSU S/PB D NY SF 
4 1 5 36 48 44 38 
9. 4 11 37 37 30 28 
19 8 22 19 ll 15 19 
61 “$I 56 = ul as lus 
7 2: 3 68 733 63. 67 
82 89 79 20 17 25 20 
10 3 12 83 99 82 78 
34: 19 36 14 7 13 18 
433: 68: 37 3.2. 4 4 


———————— na umm jm dada) 
Ni petas pardonon por prokrasto de ĉi tiu numero 
Ni tre bedaŭras ke Ĉi tiu numero de ATEISMO prokrastiĝis dum 


du semanoj, ĉar okazis neantaŭvideblaj problemoj de komuni- 
kado inter du komputiloj de S-ro Dumain kaj S-ro Massen. 


FF ————=a——- 

Pledo por Helpo en GDR 
de Dirk Bindmann (Germana Demokrata Respubliko) 


Kiel raportita en ATEISMO 1:3, 
fondiĝis antaŭ jaro nova liberpensula 
asocio en GDR. Tiun lanĉis kelkaj 
eminentuloj de kulturo kaj scienco, 
kiujn sekvis multaj personoj. Kaŭzo 
estis la tiama monopola pozicio de la 
kristanaj eklezioj, (a) ebligi politi- 
kajn agadojn ekster la Ŝtata partio 
(Socialisma Unuiĝinta Partio), kaj (b) 
rilate al animzorgado. Dum duon- 
jaro la liberpensula asocio povis or- 
ganiziĝi bone laŭ landaj, distriktaj, 
subdistriktaj, kaj urbaj strukturoj; la 
civitanoj trovis niĉon politikan. En 
oktobro okazis socia ŝanĝo al peres- 
trojko. Ekde tiam kelkaj estraranoj 
de la socio ne plu opinias ke necesas 
ilia laboro. Tio kaŭzis eĉ la nuligon 


de kelkaj subdistriktaj strukturoj. 

Tial mi skribas. Ankaŭ en mia 
subdistrikto nuliĝis la liberpensula 
grupo, kaj la distriktaj estraranoj 
petis, Ĉu mi, Esperantisto, povus ef- 
ektivigi kontakton kaj kunlaboron 
kun ATEO. Ni urĝe bezonas sper- 
tojn de aliaj organizoj el la tuta 
mondo. Kun sugestoj skribu al: 
Dirk Bindmann, Max-Benkwitz-Str. 
34a, Zeitz, DDR-4900. | 

Noto de la Prezidanto: Ni pre- 
tas kunlabori laŭeble kun enlandaj 
ateistaj, liberpensulaj, kaj humanistaj 
asocioj. Tiuj, kiuj havas ideojn por 
helpi pri la specifa organiza proble- 
mo de S-ro Bindmann, bonvolu skri- 
bi al li kaj/aŭ al mi. 





Hipokrita Funebro Pri Senkulpaj Infanoj 
de Roland Schnell (FR Germanio) 


Laŭtan proteston kontraŭ abor- 
tado ordonis la germana konferenco 
de episkopoj por la 28-a de decembro 
1989. Ne 5 minutojn, kiel kutime, 
sed 15 minutojn eksonu la sonorilojn 
tagmeze en ĉiuj katolikaj preĝejoj 
"por memorigi kaj funebri pri la 
morto de la nenaskita vivo,” klarigis 
la iniciatinto, arkepiskopo Johannes 
Dyba [johanes dibaj el Fulda. 

Protesto kaj rezisto kontraŭ Ĉi 
tiu ordono tuj ekestis inter kaj la 
katolikuloj kaj la maldekstra, ateista 
publiko. Diversaj asocioj de liber- 
pensuloj en FRG intencis akiri tribu- 
nalan malpermeson de la sonorilado, 
pro "akustika polucio” kaj “misuzo 
de kulta sonorilado por politikaj ce- 
loj.” La dua argumento kongruis 
kun la opinio de kristanaj kaj katoli- 
kaj kritikantoj. Laŭ la eklezia ka- 
lendaro la 28-a de decembro estas la 

"festo de la senkulpaj infanoj,” kiu 
memorigas pri la historie ne pruvita 
okazafo, ke reĝo Herodo, eksciante 
pri la naskiĝo de iu Jesuo, estonta 
reĝo de la judoj, ordonis la mortigon 
de ĉiuj hebreaj infanoj por likvidi 
eventualan pretendonton al sia trono. 
Gudrun Hamacher [hamaĥr], estrara- 
nino de la sindikato de metallaboris- 
toj (IG Metall) kritikis, ke la katolika 
eklezio metas la virinojn, kiuj estis 
devigataj aborti, sur la saman nivelon 
kiel la murdiston Herodo. 

En la diocezo de Kolonjo la 928 
preĝejoj kaj kapeloj senkompate 
funkciigis siajn sonorilojn dum la 
tutaj 15 minutoj, sed en la Protestanta 
Berlin la episkopo kaj kardinalo Joa- 
chim Meissner [joaĥim meisnr] ne 
nur duonigis la tempon, sed ankaŭ 
nur la malplimulto de la parohaj 
pretis partopreni. Antaŭ la baziliko 

Sankta Johano tagmeze kunvenis gru- 
po de manifestaciantoj, kiuj super- 
sonis la sonorilojn per bruo pro- 
duktata per potoj, hupoj, trompetoj, 
kaj aliaj muzikiloj kaj bruigiloj. Di- 
versaj radiaj kaj televidaj stacioj in- 
formis pri la protesto, kiu estis orga- 
nizita de la berlina landa asocio de la 
liberpensuloj. Subtenis la proteston 
la partio "Alternativa Listo AL,” kiu 
formas kun la socialdemokratoj la 
registaron de Berlin. 

Per anoncoj en la furnaloj, la 
Alternativa Listo, sia parlamenta 
frakcio, kaj aliaj grupoj atentigis 
pri la provo de la katolikaj episko- 
poj ”morale ŝovi virinojn, iliajn 
partnerojn kaj gekuracistojn, kiuj 
praktikis abortojn en la malprava- 
flankan pozicion.” En sia paro- 
lado Ingeborg Renner, estrino de la 
liberpensuloj, atentigis pri la fakto, 
ke la katolika eklezio persistas laŭ 
siaj antikvaj ideoj pri moralo, kiuj 
estas malamikaj al virinoj kaj sek- 
so. La katolika doktrino permesas 
seksajn interrilatojn sole por generi 
infanojn, la homa vivo komencas 
dum la procezo de generado, kaj 
kontraŭkoncipiloj estas malperme- 
sataj. Eĉ edzoj infektitaj de AIDS 
ne rajtas uzi kondomon. 

Tial, en la manifestacio kontraŭ 
la sonorilado estis egale esprimata la 
postulo ke viroj kaj virinoj ĝuu seksu- 
madon sen risko de nedezirataj infa- 
noj, per la apliko de diversaj kon- 


traŭkoncipaj metodoj, kaj la postulo 
nek kondamni nek puni virinojn kiuj 
(eble pro manko de tiutemaj infor- 
moj) post serioza pripensado decidis 
rezigni pri bebo ĉar sentas sin mal- 
pova garantii dignan infanceon kaj 
edukon al ido. Parolantoj menciis 
la malakordan starpunkton de la ka- 
tolika eklezio, kiu latite protestas 
kontraŭ la ”morto de la nenaskita 
vivo” sed facile akceptas la mizeron 
de vivafoj postnaske. Oni rememo- 
rigis pri la dumiljara sangoplena his- 
torio de la kristana religio, kiu ne- 
niam hezitis mortigi herezulojn kaj 
paganojn, partoprenis en militoj, kaj 
ĝis hodiaŭ benas armilojn por la 
sankta batalo kontraŭ la racio. 

Al tiuj katolikuloj kiuj arogas 
kompari la aborton kun la mortigo de 
judoj per la germanaj fa$istoj, Inge- 
borg Remmers demandis, kiam kaj 
kie katolika sonorilado protestis at 
rememoris pri la sistema ekstermado 
de naskitoj. Milionoj da infanoj tut- 
monde mortas pro malsato kaj mal- 
sano kaŭzata de maljusta ekonomia 
ordo. Samdirekten celis la deman- 
do el katolikaj rondoj, kiuj miris, ke 
la eklezio neniam dum la lastaj 40 
jaroj memorigis dum la tago de ”sen- 
kulpaj infanoj” per sonorilado pri la 
milionobla mortigo de judoj, ankaŭ 
la gentanaro de David, en germanaj 
koncentrejoj -- amasmortigo kiu estis 
tolerata, se ne subtenata, de la papo 
Pius XII. 


—————————— mL mm 
Peniga Laboro en Nederlando, de Rejna de Jong 


Ekde 1974 estas la oficiala star- 
punkto de la Nacia Konsilantaro por 
la Hospitaloj (Nationale Ziekenhuis- 
raad) en Nederlando, ke hospitalo 
respondecas pri la tuta prizorgado de 
la paciento, inkluzive de la spirita. 
La pacientoj mem pagas por tio, pere 

de malsanuleja kaso aŭ privata aseku- 
ro (preskaŭ ĉiu nederlandano kontri- 
buas). Tamen ne en Ĉiu hospitalo la 
paciento havas liberan elekton. An- 
koraŭ ofte la taskon plenumas nur 
ekleziuloj (pastroj kaj pastoroj). 
Humanistaj konsilantoj nur pene kon- 

keras por si lokojn. lIli tute depen- 
das de la decidoj de la hospitalaj 
direktoroj, kiuj ofte ne rekonas la 
rajton kaj la bezonon. Plurfoje aŭ- 
diĝas: ”Ni havas Ĉi tie tre bonan 
pastoron. Kiam li parolas kun nere- 
ligiuloj, li ellasas Dion.” Ke la viv- 


koncepto de nereligiuloj estas tute 
malsama, oni ne komprenas ... aŭ ne 
volas kompreni. Tamen, malgraŭ 
nekompreno kaj nevolo, la nombro 
de la humanistaj konsilantoj en la 
hospitaloj kreskis de 50 en 1981 al 
proksimume 80. 





Autaŭ la Kreitaro 
de F.K. Donnelly, elangligis Viktoro Epa (Kanado) 


Scenejo: 
Tempo: 


La ĉiela planadoficejo 
Antaŭ la komenco de la 
tempo 


Ĉiela planadburokrato (ĈPB): La 


sekvanto!! LA SEKVANTO!! 
Kliento (K): Nu, mi? Ĉu estas 
mia vico? 


ĈPB: Ke venu la sekvanto! Rapi- 
du, alie ni ne povos fini Ĉiujn el la 
hodiaŭaj traktendaj mendoj. 

K: Jen mi. 
ĈPB: Bone. 
K: Mi volas aprobilon aŭ perme- 


silon, aŭ kion ajn oni bezonas por la 
nova universo kiun mi kreos. 


Estas ja mia vico, 
Kion vi volas? 


ĈPB: Estas ja por tio ke ni deforas 
Ĉi tie. Sed vi devos respondi kel- 
kajn simplajn demandojn. Temas 
precipe pri teknikaj aferoj kiujn ni 
bezonas por niaj arkivoj. Unue, ĉu 
ĝi estos universo kunmetita el fizika 
materio? 


K: Jes. Fizikan universon mi de- 
ziras. 

ĈPB: Konsentite! Unu fizika uni- 
verso. (Ekster aŭdebleco: Kiom 


enua kaj banala. Mi tre preferas 
mendojn de nefizikaj konstruaĵoj.) 
Nu, Ĉu tiu universo estos limigita aŭ 
senfina? 


K: Do, senfina estas ja pli granda, 

ĉu ne? Jes, mi volas la senfinan, kaj 
mi volas ankaŭ ke la fizika materio 
estu ege maldense dispersata en sen- 
finan spacan universon. 


CPB: Komprenite. (Ekster aŭde- 
bleco: Estas vere strangulo. Se li 
daŭrigos tiamaniere li ekhavos per- 
mesilon por grandega malplena spa- 
co.) Nu, ĉu ĝi estos kun aŭ sen 
vivaĵoj? 


K: Mi pardonpetas? Kio.. 


ĈPB: Ĉu ĝi havos vivoforiaŭja? 
Ĉu kun aŭ sen vivafoj? 


K: Hmmm .... Nu bone... jes ja ... . 
Bone. Kun vivaj estafoj. Fakte, 
mi volas milionojn da vivformoj. 


ĈPB: (Ekstr aŭdebleco: Min 
vere ĉagrenas tiuj kiuj atendas sian 
vicon kaj ankoraŭ ne scias, kion ili 
volas.) Ĉu inteligentaj estaf oj aŭ 
ne? 


K: 0, jes ja. Mi deziras nur unu 
inteligentan vivoformon. 


ĈPB: Ĉu estos tute liberaj tiuj inte- 
ligentaj vivoformoj, aŭ ĉu ili devos 
konduti laŭ iu antaŭdestinita mani- 
ero? 


K: Nu, jes ja, tio estas iomete kom- 
plika afero, sed mi volas antaŭdes- 
tinigi Ĉion en tia universo, inkluzive 
de la libera volo de la inteligenta 
vivoformo. 

ĈPB: (Ekster aŭdebleco: Strange, 
strangege, sed mi supozas ke Ĉiuj 
specoj ekzistas.) Nu, ĉu tiuj inteli- 
gentuloj scios ke vi estas ilia kreinto? 


K: Certe. Sed, repensante la afe- 
ron, ne tute. Unue ili tion scios, 
sed post multe da tempo iuj el ili 
forgesos. 

ĈPB: Kian formon ili havos? 


K: Simila al la mia, kompreneble. 


Mi deziras ilin laŭ mia bildo. Mi 
estos ilia dio. 
ĈPB: (Ekster aŭdebleco: Estas ja 


tio, kion Ĉiuj volas nuntempe. Van- 
temo kaj faluzo regnas super ĉio.) 
Kion, specife, havos viaj inteligentaj 
krcitoj la liberon por fari? 


K: Bone. Por elekti aŭ la bonon 
aŭ la malbonon, laŭ la normoj kiujn 
mi establos por ili. 


ĈPB: Kio okazos post kiam ili fa- 
ras sian elekton? 


K: Jes, mi pensas pri sistemo de 
rekompensoj kaj punoj. u mi raj- 
tas amendi mian originalan mendon 
de tute fizika universo? 


ĈPB: Certe. Nur atendu ĝis kiam 
mi trovos novan formularon. 


K: Bone. Mi epensas ke mi sendos 
tiujn kiuj elektos la malbonon al loko 
trans la fizika universo kiun mi no- 
mas ”INFERO" kie ili estos devigataj 
suferi eternan damnadon, turmentan- 
tajn dolorojn, kaj senfinan punadon. 
Tiuj kiuj elektos la bonon iros al alia 
loko, ankaŭ nefizika -- atentu -- kiun 
mi nomas ”PARADIZO” kie ili vivos 


por ĉiam en perfekta beateco, paco, 
kaj feliĉo. Eble mi bezonas iom da 
helpo por ĉi tio; la afero kompliki- 
ĝas. Eblas ke mi bezonas kelkajn 
spiritajn estafojn kiuj iĝos miaj hel- 
pantoj. 

ĈPB: (Ekster aŭdebleco: Tio estas 
pli interesa, sed ege stranga.) Ĉu 
mi skribu sur vian mendilon, ke vi 
volas la kutiman mendon de anĝeloj, 
spiritoj, fantomoj, ktp.? 


K: Jes. Tio adekvatos. 
ĈPB: Bone. Mi pensas ke ni fini- 
ĝas. Nun ni plenigu la mendilfor- 


mulojn. Do la mendo inkluzivas 
unu senfinan, antaŭdestinitan, fizi- 
kan universon kun iuj nefizikaj aldo- 
naĵoj, kun multaj vivoformoj el kiuj 
unu estas inteligenta, farota laŭ via 
aspekto kaj posedonta liberan volon. 
Cu prave? 


K: Jes, konsentite. Estas pli mal- 
pli tia. Kion mi devas fari nun? 


CPB: Portu ĉi tiun formularon al la 
kasisto tie. Pagu kaj ne forgesu 
ĝian stampiĝon. Vi devos ankaŭ 
konservi la kvitancon kaze de proble- 
moj. (Ekster aŭdebleco: Kaj, kre- 
du min, Ĉiam okazas problemoj.) 
Nu, kiam ajn vi volos komenci, nur 
diru ĉi tiujn vortojn: ”Estu lumo!” 


Notoj: 

Pardonpetojn al Dialogoj pri 
Natura Religio de David Hume, ver- 
kita 1751, publikigita 1779. 

F.K. Donnelly estas profesoro 
pri historio ĉe la Universitato de New 
Brunswick, Kanado. 





ATEO-insignoj 
ATEO-insignoj estas haveblaj de Brita peranto Mark Palmer 


(vidu adreson sur interna dorsa kovrilo). 


La insignoj estas 


senpagaj, sed bonvolu sendi Internacian Respondkuponon 


por sendkosto (se ili estas aĉeteblaj en via lando.) 

Pramemoroj, de D.I. Matis (Sovetunio) 


Mi naskiĝis la 18-an de majo 
1914 en Orenburga regiono. Nia 
granda familio multe malsatis en la 
jaroj 1921-1923. Miaj gepatroj estis 
germanoj-menonitoj. Laŭ Dekaloga 
ordono en Biblio ”ne mortigu” la 
menonitoj rifuzis akcepti armilojn. 
Pactempe ili devservis en forstodis- 
trikto kaj dum milito ili servis kiel 
subflegistoj. La ĉefkuracisto de sa- 
nitartrajno kie mia patro servis dum 
la unua mondmilito estis la filino de 
L. Tolstoj. Eble pro tio, mia patro, 
reveninte de milito, komencis dubi la 
bibliajn dogmojn. Li estis predikis- 
to kaj ofte disputis kun aliaj predi- 
kistoj. La Biblion li traktis laŭ sia 
opinio. 

Dum la terura malsata periodo, 
la lernejo estis fermita, kaj en nia 
vilaĝo estis unusola alfabetumo. 


Tamen ni volonte lernis. Patro an- 
kaŭ edukis nin al religio. Ni infanoj 
vizitis dimanĉan lernejon. Sed ki- 


am niaj gepatroj trovis la tekston de 
"Internacio" sur la kovrilo de alfabe- 
tumo, tio estis la lasta guto superple- 


numinte la kalikon. Niaj gepatroj 
ne plu sendis nin en dimanĉan ler- 
nejon. Ili diris: Dio estas la naturo. 
En siaj disputoj kun kredantoj patro 
diris: "Se vi nomas Dion nia patro, 
do la terglobo kaj ĉio surtera estas la 
mastrumo de nia ĉiela patro. La 
deziro de iu ajn patro estas, ke liaj 
infanoj plibonigu kaj plimultigu kaj 
pririĉigu la mastrumon.” 

En tiuj jaroj okazis kontraŭreli- 
gia laboro. Ekzistis societo de sen- 
diuloj kaj ties informa revuo Sen- 
diulo. Unuvorte, oni ofendis la sen- 
tojn de kreduloj. Estis eĉ verkita 
kanzono, ”kontraŭreligia Interna- 
cio.” Kia blasfemo, profanado! 
Biblion niaj gepatroj respektis. lIli 
traktis ĝin kiel literaturan monu- 
menton kaj kontraŭis tiajn ”sendi- 
ulojn.” Miaj gepatroj diris: ”la ho- 
ma racio devas iri antaŭ la dia.” 

Mi tute konsentas kun kamarado 
Pavlov (ATEISMO 1:3). Mi aldo- 
nas: nia dio estas EKOLOGIO. Ne- 
niu povas rompi la leĝojn de la naturo 
senpune. 


Ligo de Samseksamaj Geesperantistoj 
de Peter A. Danning (Unuigita Regno) 


Laŭ di-kredantoj, amoro estas 
abomeninda peko, krom inter geed- 
zoj, kaj inter ili nur vere permesata 
koncipocele. Unu sekvo de ĉi tiu 
dogmo estas plurjarcenta kaj ankoraŭ 
iagrada kruela persekutado al sam- 
seksemuloj viraj kaj inaj. En iuj 
islamaj landoj, samseksemuloj sufe- 
ras mortpunon se eltrovitaj, kaj mal- 
liberigon en kelkaj diktaturaj landoj, 
ekz. Rumanio (antaŭ la morto de 
Ceaucescu), Singapuro, Ĉinio, Kubo. 
Akcepton ili estas trovinta precipe 
inter — ateistoj, kvakeroj, kaj 
lastatempe kelkaj kristanaj ekleziaj 


majo 1990 





(kun forta hezitemo). 

Ligo de Samseksamaj Geespe- 
rantistoj (LSG) fondiĝis en 1977 kaj 
nun havas membrojn en 33 landoj. 
Por iuj ĝiaj anoj, ĝia revuo FORUMO 
estas la sola informilo pri samseksa- 
maj aferoj en la mondo. LSG havas 
retojn de plumamikoj kaj gastigantoj 
por vojaĝantaj anoj. 

Pluaj detaloj haveblas (laŭeble 
provizu internacian respondkuponon) 
de la sekretario: 

Peter A. Danning; G/f, 68 
Church Road; Richmond, Sy., TWIO 
6LN; Britio. 

Bibliografiaj Nova[oj 


Anonco kaj komento pri Bulteno de 
ATEO, Laŭte!, n-ro 77, junio-julio 
1988, p. 31. 

Cherpillod, Andre. La dioj de Izra- 
elo: la vera naturo de la biblia 
dio. Courgenard, Francio: la aŭ- 
toro, 1990. 24 p. Celas pruvi, 
per filologia ekzameno, ke la he- 
brea biblio temas pri dioj (elohoj), 
ne unu Dio, kaj ke tiuj dioj estis 
eksterteraj kosmonaŭtoj. 

Dumain, Ralph. ”Mallaŭdo de 
stulteco,” La Kancerkliniko, n-ro 
53, januaro-marto 1990, p. 15. 
Kritiko de Erasmo kaj kultur- 
politiko. 

Luna, A. Lopez. ”Iomete pri reli- 
gio,” Laute!, n-ro 77, junio-julio 
1988, p. 29-31. 


Schnell, Roland. ”Internationale 
athiestische — Organisation im 
Esperanto-Bereich gegrundet,” 
Diesseits, n-ro 7, junio 1989, p.32- 
33 -Oresumo sur enhavpaĝo. 
Germanlingva artikolo pri ATEO 
en liberpensisma revuo. Dankon, 
Roland! 


Vogelmann, Bruno. La nova 
realismo: la konsekvenco de la 
Nova Pensado. Antverpeno: 
Flandra Esperanto-Ligo, 1989. 
185 p. ”Nova” nedogmeca filo- 
zofio, kiu pretendas unuigi 
materiismon kun idealismon, kaj 
religion kun ateismo. 

Wang Xiaotie. ”Kial serĉi Dion?” 
[intervjuo al Ĉina ateisto], Espero 
Katolika, (n-ro ne konata], p. 30. 


Artikoloj, Kartunoj kaj Ŝercoj por Venontaj Numeroj 


Evidente, ni bezonas kaj deziras artikolojn kontribuitajn de niaj 
legantoj kaj abonantoj, pri diversaj temoj rilate al ateismo, religio, kaj 


£tata-eklezia interrilato en via lando. 


kaj ŝercojn. 


Ni deziras taŭgajn kartunojn 


Bonvolu sendi viajn kontribuojn baldaŭ! 


Ankaŭ, ni bonvenigos viajn leterojn pri ATEISMO, kaj ni penos 


respondi senprokraste. 


Vidu eksteran dorsan kovrilon por la estrara adreso! 





Adiaŭ de Ge-Massens 


Ni ĝuis nian laboron por ATEO, niajn personajn kontaktojn kun 
ATEO-anoj ĉe la Kongresoj de 1987, 1988 and 1989, kaj nian 


korespondadon. 


Ni retiras el la estraro de ATEO pro kelkaj kialoj. 
havas 74 jarojn, ke vi deziras havi pli da tempo por distriĝoj. 


Unue, ni 
La ĉefa 


intereso de Minerva estas la ekologio, kaj la ĉefa intereso de Jako pri 


ateismo rilatas al Usono. 


Ni deziras bonan sukceson al Ralph Dumain kaj ATEISMO, kaj 
esperas ke kelkaj personoj helpos lin. 


Minerva Massen, Kun-Fondinto, 
Vic-Prezidanto kaj Kun-Redaktoro 


John B. Massen, Eldonisto 
kaj Sekretario-Kasisto 

2:2 (5) 


Metodoj pri Jarpago de Abonkosto por 1990 





1. Pere de US$8.00 rekte al ATEO en Usono. La plej bona 
rimedo estas sendo de ĉeko aŭ postmandato, je nomo de ”John B. 
Massen”, kaj poŝtekspedu ĝin al: John B. Massen, 1525-A Day 
Avenue, San Mateo, CA 94403-1608, USA. Li daŭros kiel Kasisto 
ĝis aŭgusto, 1990. 





2. Pere de UEA. Se la supro ne estus por vi oportuna, mendu la 
abonon pere de la abonservo de Universala Esperanto-Asocio. Pagu 
16 guldenojn: 


al nederlanda postbankkonto 378964 (Den Haag) de UEA, aŭ 


per internacia poŝtmandato al UEA, Niewe Binnenweg 176, 3015 
BJ Rotterdam, Nederland, aŭ 


per eŭroĉeko . . sur la dorsa flanko de kiu nepre estu via 
kartnumero. 


Ne forgesu sciigi al UEA ke la pago rilatas al mendo 
de abono al ATEISMO, konto ATEO-Y de ATEO. 





Se "P90” aperas post via nomo sur la koverto en kiu ĉi tiu 
numero alvenis, la Sekretario-Kasisto ricevis vian pagon por 1990. 


Aliaj: BONVOLU PAGI LA ABONKOSTON TUJ, SE EBLE. 





3. NE pagipovaj landoj. Ni ne ĝis nun povas aran$i metodon por 
pago. Tamen, ni sendos ATEISMO-n al ĉiuj kiuj petas ĝin. »Nepa- 
gipovanoj bonvolu laŭeble sendi je ekvivalenta valoro Esperantajn 
librojn, gazetojn,. ktp., por revendado; sendu al Ralph Dumain (vidu 
adreson dorsflanke). 





Perantoj de ATEISMO 


Britio: Mark Palmer, 28 Westfield Road, Caversham, Reading RG4 
8HH, Great Britain. 


Hispanio: Luis Serrano Perez, Font Nova 32, E-08202 Sabadell 
(Barcelona), Hispanujo. 1.000 ptoj estas abono por 1990. 


Ni bezonas perantojn de aliaj landoj. 
Bonvolu proponi vin mem al Sekretario-Kasisto. 


La ESTRARO de ATEO 
Ateista Tutmonda Esperantisto-Organizo 


Ralph Dumain, Prezidanto, Redaktoro, kaj 

- Kun-Fondinto  j 

1629 Columbia Road NW, AD 615, Washington, DC 
20009-3651, USA. -. 

Tel: 202 332-0589 = 


Manuskriptoj 

= Ni bezonas kaj deziras artikolojn kontribuitajn 
de niaj legantoj kaj abonantoj, pri diversaj temoj 
rilate al ateismo, religio, kaj $tata-eklezia interri- 
lato en multaj landoj. 

- Bonvolu sendi manuskriptojn al Ralph Dumain, 
preferinde tajpitajn kaj kun duoblaj- -spacitaj linioj. 
Konservu ĉe vi kopion de via manuskripto. 

o Aŭtoroj rajtas uzi pseŭdonimojn, Ni senhezite 
akceptos tradukojn el klasikaj aŭtoroj kie ne ekzistas 
kopirajta problemo. Pri kopirajthava materialo, 
provu gajni permeson de la atitoro aŭ eldonisto kaj 
sendu al ni kopion de la skribita permeso. : 

=. Ni NE akceptos porreligian propagandon por nia 
Su SI. 


Korespondado kaj Informpetoj 

Se vi anticipas ian ĝenon aŭ persekutadon pro 
ateisma agado, bonvolu mencii bezonatajn apartajn 
aranĝojn por. vi. “Se vi skribas permane, bonvolu 
skribe klare, aparte vian adreson. 





